open-index/open-wikipedia-markdown huggingface dataset:
יחסי גאורגיה–גרמניה

**יחסי גאורגיה–גרמניה** הם היחסים הדיפלומטיים הרשמיים שבין **[[גאורגיה]]** לבין **[[גרמניה|הרפובליקה הפדרלית של גרמניה]]**.

## היסטוריה
### הרפובליקה הראשונה
חיילים גרמנים בטביליסי, 1918|250px|ממוזער|שמאל
כאשר גאורגיה קיבלה לראשונה עצמאות בשנת 1918 המצב הגאופוליטי באזור היה מורכב מתמיד. כדי לשמור על ריבונותה מפני שתי המעצמות באותה העת - האימפריה הרוסית וטורקיה (האימפריה העות'מאנית דאז), הפכה גאורגיה לפרוטוקטורט של האימפריה הגרמנית, ששלחה יחידות של חיילים לגאורגיה תחת הנהגתו של הגנרל פרידריך פרייהר קרס פון קרשנשטיין.

המעורבות הגרמנית בגאורגיה הייתה קצרת ימים אך יעילה במיוחד - ברלין לחצה על טורקיה לכבד את גבולותיה של גאורגיה, וביולי 1918 העבירה טורקיה לגאורגיה את כל הנמלים והרכבות בהן שלטה בתחום המדינה החדשה. גרמניה הלוותה מיליוני מארקים גרמניים למדינה החדשה. למרות היחסים הלבביים שהתפתחו בין גרמניה לגאורגיה, נאלצה גרמניה לסגת מהארץ זמן קצר לאחר שהפסידה במלחמת העולם הראשונה. בריטניה החליפה אותה בשמירה על האינטרסים של המדינה - עד לכיבוש הסובייטי.

### התקופה הסובייטית
בשנות הארבעים של המאה העשרים התגוררו בגאורגיה יותר מ-24,000 גרמנים שהתפרשו על פני 20 ערים. כתוצאה ממדיניות אנטי גרמנית במלחמת העולם השנייה של הממשלה הסובייטית, מאוקטובר 1941 ועד אפריל 1942 רוב הגרמנים בגאורגיה, בסה"כ 19,186, גורשו מהרפובליקה על ידי השלטונות הסובייטים.

## גרמנים בגאורגיה
ב-21 בספטמבר 1818 הוקם על ידי קבוצת גרמנים שוואבים היישוב הגרמני הראשון בגאורגיה - מרינפלד, כיום חלק מהבירה טביליסי. חודשיים לאחר מכן הקימה קבוצה נוספת של מתיישבים התנחלות על גדת הנהר אסורטי וקראה לה אליזבטל, על שם אשתו של הקיסר - אליזבת אלכסייבה. בשנה הקרובה הוקמו עוד חמש מושבות: ניו טיפליס ואלכסנדרסדורף (שתיהן חלק מטביליסי המודרנית), פטרסדורף (כיום חלק מסרטיצ'אלה) וקתריננפלד (כיום נקראת בולניסי). שלוש מושבות נוספות הוקמו באבחזיה: נאודורף, גנאדנברג ולינדאו.

בין השנים 1906–1922 פרסם קורט פון קוטשנבאך את העיתון הגרמני "Kaukasische Post", שכונה "העיתון הגרמני היחיד בקווקז". העורך הראשי היה הסופר והעיתונאי ארתור לייסט.

## נציגויות דיפלומטיות
* גאורגיה מיוצגת בגרמניה בדרג השגרירות באמצעות שגרירות רשמית שהיא מחזיקה בברלין, בירת המדינה. גאורגיה מיוצגת בגרמניה גם בדרג הקונסולרי באמצעות שתי קונסוליות שהיא מחזיקה בערים: פרנקפורט, ומינכן.
* גרמניה מיוצגת בגאורגיה בדרג השגרירות באמצעות שגרירות רשמית שהיא מחזיקה בטביליסי, בירת המדינה.

## קישורים חיצוניים

* Georgian Ministry of Foreign Affairs about relations with Germany
* Georgian embassy in Berlin (in Georgian and German only)
* German Federal Foreign Office about relations with Georgia
* German embassy in Tbilissi (in Georgian and German only)

## הערות שוליים

קטגוריה:ערכים ללא קטגוריות פיזיות - יחסי חוץ
אלכסנדרה דאולינג

**אלכסנדרה דאולינג** (באנגלית: **Alexandra Dowling**; נולדה ב-22 במאי 1990) היא שחקנית אנגלייה הידועה בעיקר מתפקידה בדמות המלכה אן בסדרת הדרמה ההיסטורית "המוסקטרים" של ערוץ BBC One.

## ביוגרפיה
דאולינג סיימה את לימודיה בבית הספר לדרמה אוקספורד ב-2012 עם תעודה בתחום המשחק.

הופעת הבכורה של דאולינג בטלוויזיה הייתה בפרק "The Drawing of the Dark" בעונה האחרונה של סדרת הפנטזיה "מרלין" בתפקיד נערה דרואידית בשם קארה.

דאולינג הופיע בתפקיד אורח בדמות רוזלין פריי בפרק "גשמי קאסטרמיר" בעונה השלישית של סדרת הפנטזיה "משחקי הכס" של רשת HBO. עוד כיכבה בפרק "Elephants Can Remember" בסדרת הטלוויזיה "פוארו" עיבוד לרומן באותו שם מאת אגאתה כריסטי. הפרק שודר לראשונה ב-9 ביוני 2013 בכיכובם של זואי ואנאמייקר, ונסה קירבי ודייוויד סושה.

ב-2013 שיחקה דאולינג בתפקיד הנשי הראשי בסרט הפעולה האפי "פטיש האלים" בכיכובו של ג'יימס קוזמו. את הסרט ביים פארן בלקברן והוא יצא לאקרנים ב-5 ביולי 2013.

תפקידה הידוע ביותר הוא בדמות המלכה אן בסדרת הדרמה של BBC One "המוסקטרים" המבוססת על הרומן "שלושת המוסקטרים" מאת אלכסנדר דיומא האב, שעוסקת בתככים פוליטיים בצרפת של המאה ה-17.

ב-15 בדצמבר 2014 פורסם שדאולינג התמודדה על התפקיד הנשי הראשי בסרט "שודדי הקאריביים: נקמתו של סלזאר" מסדרת סרטי שודדי הקאריביים", מול קאיה סקודלריו, גבריאלה ויילד, לוסי בוינטון וג'נה ת'יאם. לבסוף להוקה לתפקיד סקודלריו.

ב-2015 גילמה דאולינג את ברתה בעיבוד הבימתי של ג'ושואה סטמפ-סימון למחזה "The Last of the De Mullins" מאת סנט ג'ון אמיל קלברינג הנקין, שהוצג בתיאטרון ג'רמין סטריט בלונדון החל מ-5 בפברואר ועד ל-28 בפברואר 2015.

## פילמוגרפיה
### קולנוע

### טלוויזיה

## תפקידים בתיאטרון

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אנגלים שנולדו ב-1990
קטגוריה:אנגליות שנולדו ב-1990
נבחרת רומניה בכדוריד נשים

**נבחרת רומניה בכדוריד נשים** היא הנבחרת לאומית של רומניה. הנבחרת השתתפה ב-25 אליפויות העולם בכדוריד וזכתה בשנת 1962. נכון לשנת 2022, היא הנבחרת היחידה שהשתתפה בכל אליפויות העולם. בהתאם לדירוג של איגוד הכדוריד העולמי, נכון לדצמבר 2022 הפדרציה מדורגת במקום העשירי.

## הישגי הנבחרת

## קישורים חיצוניים

* 
* דף באתר של איגוד הכדוריד העולמי
* דף באתר איגוד הכדוריד האירופי

## הערות שוליים

רומניה
קטגוריה:נבחרות רומניה
קטגוריה:רומניה: ספורט נשים
הר יוג'ין

**הר יוג'ין** (באנגלית: **Mount Eugene**) הוא ההר הגבוה ברכס ארצות הברית, באי אלסמיר, בקורדילרה הארקטית, בטריטוריית נונאווט שבקנדה.

גובהו של ההר 1,850 מטרים מעל פני הים (והוא ההר ה-22 בגובהו בנונאווט); ההר מתנשא לגובה של 1,417 מטרים מעל סביבתו (והוא ההר ה-17 בהתנשאותו בנונאווט).

## היסטוריה

### מקור השם

במקור נקרא ההר "**הר ארתור יוג'ין**" ("**Mount Arthur Eugene**") - שם זה ניתן להר בשנת 1883 על ידי חיל הקשר של צבא ארצות הברית, במהלך משלחת החקר - משלחת מפרץ ליידי פרנקלין.

## קישורים חיצוניים
* הר יוג'ין באתר ממשלת קנדה
* הר יוג'ין באתר "אנציקלופדיית ההרים הקנדית"
* תצלום לוויין של הר יוג'ין
* הר יוג'ין באתר peakbagger
* תרשים הנוף הנשקף מהר יוג'ין באתר peakvisor
* תחזית מזג אוויר עדכנית ארוכת טווח עבור הר יוג'ין (לפי גבהים)

## הערות שוליים

יוג'ין
יוג'ין
שבעת עמודי החוכמה שלי כמחווה להרי יפן

"**שבעת עמודי החוכמה שלי כמחווה להרי יפן**" (1992) הוא פסל מאת האמן הישראלי יגאל תומרקין המוצב במוזיאון הפתוח בהאקו֗נֶה שביפן.

## היסטוריה
הפסל "שבעת עמודי החוכמה שלי כמחווה להרי יפן" הוקם בשנת 1992, בעקבות זכייתו של תומרקין בפרס על הפסל "Macht Arbeit Frei?". שמו של הפסל מתייחס אל חיבורו של לורנס איש ערב "שבעת עמודי החכמה" (1922) ואל הר "שבעת עמודי החוכמה" בואדי רם שבירדן. 

הפסל מורכב משבע קורות פלדה המוצבות במקובץ. תומרקין יצר בקורות חורים, מגרעות וסמנים שונים ההופכים אותן למעין טוטם. אחת מן הקורות מוצבת כאילו היא "קבורה" באדמה.

קטגוריה:פסלים (יצירות) 
קטגוריה:פיסול ישראלי
קטגוריה:יגאל תומרקין: פסלים
הר אוקספורד (נונאווט)

**הר אוקספורד** (באנגלית:** Mount Oxford**) הוא הר ברכס האימפריה הבריטית שבקורדילרה הארקטית. ההר ממוקם על האי אלסמיר, בטריטוריית נונאווט שבקנדה.

גובהו של ההר 2,210 מטרים מעל פני הים, והוא מתנשא לגובה של 246 מטרים מעל סביבתו.

## היסטוריה
### הטיפוס על ההר ומקור שמו
הראשון שטיפס על ההר היה א. וו. מור (A. W. Moore) ואינואיטי בשם נוקאפינגקוואק (Nukapinguaq), ב-1 במאי 1935, במסגרת משלחת החקר לחקר האי אלסמיר של אוניברסיטת אוקספורד (ומכאן שמו של ההר).

מור העריך שגובהו של ההר 2,743 מטרים מעל פני הים.

רק בשנת 1957 העפילו בשנית לפסגת ההר במסגרת השנה הגאופיזית הבינלאומית, ונמדד גובהו המדויק של ההר.

## קישורים חיצוניים
* תצלום לוויין של אזור הר אוקספורד
* הר אוקפורד באתר peakbagger
* תרשים הנוף הנשקף מהר אוקספורד באתר peakvisor
* תחזית מזג אוויר עדכנית, ארוכת טווח עבור הר אוקספורד (לפי גבהים)

## הערות שוליים

אוקספורד
אוקספורד
אלכס ג'ונס (מנחה וולשית)

**שרלוט אלכסנדרה ג'ונס** (באנגלית: **Charlotte Alexandra Jones**; נולדה ב-18 במרץ 1977) היא מנחת טלוויזיה וולשית.

## ביוגרפיה
ג'ונס נולדה בעיירה אמנפורד שבוויילס ויש לה אחות צעירה, היא התחנכה בבית ספר בשפה הוולשית, כילדה למדה בלט, תיאטרון, קולנוע וטלוויזיה באוניברסיטת אבריסטווית' וביצעה את מבחן הסיום שלה בספרד כשהשתתפה בתוכנית המציאות "Prickly Heat", לאחר סיום לימודיה החלה לעבוד ב-BBC.

משנת 2010 היא מנחה את מגזין הטלוויזיה "The One Show".

היא הייתה חברה בצוות עיתונאי ה-BBC שסיקר את חתונת הנסיך ויליאם וקתרין מידלטון, והיא שימשה ככתבת שטח בעיירת הולדתה של קייט מידלטון. היא הגישה את הניקוד של הממלכה המאוחדת באירוויזיון 2011.

בשנת 2011 השתתפה בעונה התשיעית של "Strictly Come Dancing" (הגרסה הבריטית של "רוקדים עם כוכבים") והגיעה למקום החמישי.

## חיים אישיים
ב-6 בפברואר 2015, במהלך פרק של "The One Show", הוכרז כי ג'ונס התארסה לצ'ארלי תומסון, סוכן ביטוח ניו זילנדי. ב-31 בדצמבר 2015, נישאו הזוג בטירת קרדיף .

ב-22 בינואר 2017 נולד בנם הבכור.

## קישורים חיצוניים

## הערות שוליים

קטגוריה:מנחות טלוויזיה בריטיות
קטגוריה:בריטיות שנולדו ב-1977
קטגוריה:בריטים שנולדו ב-1977
נובו שיראזה

**נׂובּוּ שיראזה** (ביפנית: 白瀬 矗; 20 ביולי 1861 - 4 בספטמבר 1946) היה לוטננט בצבא היפני הקיסרי, שהתפרסם כמי שהוביל את המשלחת היפנית לאנטארקטיקה.

## ביוגרפיה
שיראזה נולד בעיר קונורה, במחוז דיווה (כיום ניקאהו שבמחוז אקיטה) ב-20 ביולי 1861. הוא עצמו טוען באוטוביוגרפיה שלו כי הוא נודע בילדותו כילד חצוף ולא ממושמע. בצעירותו, הוא קרא את הקלאסיקות הסיניות וספרים על כריסטופר קולומבוס, פרדיננד מגלן וג'ון פרנקלין. בהשראת זה האחרון, החליט שיראזה להיות חוקר קוטב בעצמו.

ביולי 1879 הוא החל לעבור הכשרה כאיש דת, אך חודשיים מאוחר יותר התגייס לצבא. בין השנים 1881 ל-1905, שיראזה הכשיר עצמו למסע אל הקוטב על ידי חקר איי קוריל. לאחר מכן הוא השתתף במלחמת רוסיה–יפן. לאחר שקרא כי מסעו של רוברט פירי אל הקוטב הצפוני נכשל, החליט שיראזה לשנות כיוון ולחקור את הקוטב הדרומי במקום.

לקח לשיראזה זמן עד שהצליח לשכנע את הממונים עליו לערוך את המסע, והוא נאלץ להצטרף קודם למשלחת אחרת אשר חקרה את איי קוריל. במהלך מסע זה הוא איבד את קבוצתו, נדבק בצפדינה וכמעט מת מרעב. בסופו של דבר המשלחת היפנית לאנטארקטיקה יצאה מטוקיו באונייה קיינאן מארו בדצמבר 1910, הגיעה אל הקרח ב-26 בפברואר 1911 והפליגה הלאה, אל תוך ים רוס. בגלל המועד המאוחר מאוד בעונה האנטארקטית, לא יכלה האונייה להתקדם מעבר לאי קולמן, וחזרה לסידני, אוסטרליה לחרוף שם.

במהלך העונה הבאה נעשה ניסיון שלישי להגיע לטווח ראייה של יבשת אנטארקטיקה, במטרה מוגדרת לחקור את ארץ אדוארד השביעי. קבוצה קטנה ירדה לחקור את הארץ שם נתקלו אנשיה בתנאי מזג אוויר קשים, שאילצו אותם לשוב על עקבותיהם. קיינאן מארו חזרה ליפן; היא הגיעה ליוקוהמה ב-20 ביוני 1912. הממונים על שיראזה זלזלו בהישגיה העלובים של המשלחת, אולם הוא התקבל כגיבור עממי בשובו אל יפן. הוא נפטר בקורמו צ'ו ב-4 בספטמבר 1946.

## קישורים חיצוניים

## הערות שוליים

קטגוריה:אנשי צבא יפנים
קטגוריה:אנטארקטיקה: מגלי היבשת
קטגוריה:ילידי 1861
קטגוריה:יפנים שנפטרו ב-1946
הר אוקספורד (קולורדו)

**הר אוקספורד** (באנגלית: **Mount Oxford**), המכונה גם **פסגת אוקספורד** (באנגלית: **Oxford Peak**) הוא הר גבוה, הממוקם בפסגות המכללות, שברכס סאוואץ' בהרי הרוקי, במחוז צ'ייפי, במדינת קולורדו שבארצות הברית.

ההר, שגובהו 4,316 מטרים מעל גובה פני הים והוא ההר ה-28 בגובהו בקולורדו; ההר מתנשא לגובה של 199 מטרים מעל סביבתו.

ההר ממוקם בשטח אזור הבר פסגות המכללות בפארק הלאומי סן איזאבל (אזורים מוגנים אלה הוקמו על מנת להגן על ערכי הטבע הייחודיים של פסגות המכללות).

ההר ממוקם 22.9 קילומטרים צפונית מערבית לעיירה בואנה ויסטה; ההר נמצא 2 קילומטרים צפונית-מזרחית להר בלפורד.

## מקור השם
שמו של ההר ניתן לו בשנת 1925, על ידי ג'רי הארט, חבר מועדון מטפסי ההרים של קולורדו.

הר נקרא על שם אוניברסיטת אוקספורד (בדומה להרים אחרים בפסגות המכללות הנקראים על שם אוניברסיטאות).

## לקריאה נוספת
• Jim Flynn, **[https://books.google.co.il/books?id=LpCcDQAAQBAJ&pg=PT58&lpg=PT58&dq=%22Mount+Oxford%22+Colorado&source=bl&ots=ue0t9oYYr2&sig=0yvqwNBwNHxsrtEPs24TdtzXMmU&hl=iw&sa=X&ved=2ahUKEwi2757V9NvdAhWsDMAKHXI0AlA4HhDoATAGegQIAxAB#v=onepage&q=%22Mount%20Oxford%22%20Colorado&f=false A Compendium of Curious Colorado Place Names]**

• Randy Jacobs, Robert M. Ormes, **[https://books.google.co.il/books?id=RqIJGW5OoaIC&pg=PA192&lpg=PA192&dq=%22Mount+Oxford%22+Colorado&source=bl&ots=aUQKWapbXw&sig=a2MzInNz_3fCUZdfRuttkcsKNF8&hl=iw&sa=X&ved=2ahUKEwiC6Zvm9NvdAhWnL8AKHX-IB984MhDoATAAegQICRAB#v=onepage&q=%22Mount%20Oxford%22%20Colorado&f=false Guide to the Colorado Mountains]**, P 192

•The Colorado Mountain Club, **[https://books.google.co.il/books?id=8QTmBwAAQBAJ&pg=PT129&lpg=PT129&dq=%22Mount+Oxford%22+Colorado&source=bl&ots=-QkeghiJpH&sig=CTKAPzYibDmBpQTc70oxoJMbINg&hl=iw&sa=X&ved=2ahUKEwiC6Zvm9NvdAhWnL8AKHX-IB984MhDoATAHegQIABAB#v=onepage&q=%22Mount%20Oxford%22%20Colorado&f=false The Colorado 14ers: Standard Routes]**

## קישורים חיצוניים

* הר אוקספורד באתר הסקר הגאולוגי של ארצות הברית
* הר אוקספורד באתר הסקר הגאודזי הלאומי של ארצות הברית
* [הר אוקספורד](https://www.fs.usda.gov/wps/portal/fsinternet/cs/recarea?ss=110308&navtype=BROWSEBYSUBJECT&cid=FSE_003738&navid=110240000000000&pnavid=110000000000000&position=generalinfo&recid=81976&ttype=recarea&pname=Mount%20Oxford%20(Fourteener)) באתר רשות היערות של ארצות הברית
* הר אוקספורד באתר משרד החקלאות של ארצות הברית - ומפת מסלול הטיפוס על ההר
* מפה טופוגרפית של אזור הר אוקספורד
* הר אוקספורד באתר "אנציקלופדיית ההרים הקנדית"
* הר אוקספורד באתר peakbagger
* הר אוקספורד באתר summitpost
* הר אוקספורד באתר peakery
* הר אוקספורד באתר peakware
* תצלומי הנוף הנשקף מהר אוקספורד (תצלומים פנורמיים) באתר 14ers
* מסלול הטיפוס על הר אוקספורד באתר alltrails
* מידע למטפסים על הר אוקספורד באתר hikingincolorado
* מידע למטפסים על הר אוקספורד באתר trails
* תחזית מזג אוויר עדכנית, ארוכת טווח, עבור הר אוקספורד (לפי גבהים)
* 
* תיאור טיפוס על הר אוקספורד

## הערות שוליים

אוקספורד
אוקספורד
ויילס באירוויזיון הילדים

**[[ויילס]] נטלה חלק ב[[אירוויזיון הילדים]]** פעמיים החל מהצטרפותה ב-2018, עם "Perta" אותו ביצעה מאנו לילי רובין.

## היסטוריה
ב-9 במאי 2018 הודיעה ויילס כי הם יעשו את הופעת הבכורה שלהם בתחרות אירוויזיון הילדים 2018.

ויילס היא המדינה הראשונה המהווה חלק מהממלכה המאוחדת שמשתתפת בתחרות אירוויזיון הילדים אשר משתתפת כמדינה עצמאית.
ויילס השתתפה בעבר בתחרות כחלק מהממלכה המאוחדת ב-2003 ו-2005.

## המבצעים והשירים שייצגו את ויילס באירוויזיון הילדים

## ראו גם
* ויילס באירוויזיון
* ויילס באירוויזיון למקהלות

## קישורים חיצוניים

* 

קטגוריה:אירוויזיון הילדים לפי מדינה
קטגוריה:ויילס: תרבות
גאורגיה באירוויזיון הילדים 2018

**[[גאורגיה באירוויזיון הילדים|גאורגיה]] ב[[אירוויזיון הילדים 2018]]** השתתפה עם השיר "Your Voice" אותו ביצעה תמר אדילאשווילי. השיר סיים במקום ה-8 עם 144 נקודות.

## לפני אירוויזיון הילדים
### בחירת השיר והנציג
ב-18 במאי 2018 נבחרה תמר אדילאשווילי לייצג את גאורגיה באירוויזיון הילדים 2018.
ב-9 באוקטובר 2018 נבחר השיר "Your Voice" לייצג את גאורגיה בתחרות.

## באירוויזיון הילדים

תמר אדילאשווילי הופיע בסדר ה-13 על הבמה, אחרי אוסטרליה ולפני ישראל. גאורגיה סיימה במקום ה-8 עם 144 נקודות.

### נקודות שהוענקו לגאורגיה

### נקודות שהוענקו על ידי גאורגיה

## ראו גם
* גאורגיה באירוויזיון הילדים
* אירוויזיון הילדים 2018
 

קטגוריה:אירוויזיון הילדים 2018
קטגוריה:גאורגיה: תרבות
Otelo Burning

***Otelo Burning*** הוא סרט דרמה דרום אפריקאי משנת 2011, בבימויה והפקתה של שרה בלצ'ר. התסריט נכתב על ידי ג'יימס וייל, שרה בלצ'ר, וסדנת השחקנים. הסרט הוא בזולו עם כתוביות באנגלית. בסרט מככבים ג'פטה ממבולו, תומאס גומדה, וטשפאנג מוהלומי.

## תקציר העלילה
השנה היא 1989, והמאבק נגד האפרטהייד הוא בשיאו. הסיפור מתחיל כאשר אוטלו בותלזי בן ה-16, אחיו הצעיר, נטווה, והחבר הכי טוב שלו ניו ייר (השנה החדשה באנגלית), מוזמנים לבית החוף שם אמו של החבר עובדת כמשרתת.

הם צופים באלוף הגלישה במים המקומי, ונשאבים לתוך עולם שהיה סגור בפניהם. הוא ההיפוך הגמור מהמעברה (township) בו הם חיים – מקום של עוני וצפיפות, המצוי תחת איום תמידי של אלימות פוליטית ואחרת. הבנים, שעד רגע זה פחדו מהים, מגלים שהם יכולים "לעוף על המים", דבר המסמל עבורם חופש, שחרור.

עד מהרה, אוטלו מתגלה כעילוי, וההצלחות שלו, והיחסים שהוא רוקם עם הסביבה, גורמים לדרמות וסכסוכים, אשר מסתיימים בטרגדיה, ובבחירות בלתי אפשריות עבור אוטלו.

## השחקנים
צוות השחקנים מורכב רובו משחקנים צעירים המעורבים במציאות בעולם שבו מתרחש הסיפור.
* ג'אפטה ממבולו: אוטלו
* תומאס גומדה: ניו ייר
* סיהלה קסאבה: מנדלה מודיסה
* טשפאנג מוהלומי: נטווה
* נולוואזי שאנגה: דזי
* קנת נקוסי: אוסקר בותלזי
* הרייט מנמלה: מאדר כריסטמאס
* המילטון דהלאמיני
* מוטלטסי מפטסצ'ה: בלייד

## הפקה
הסרט היה בפיתוח במשך יותר משבע שנים, ויצא בסופו של דבר מתהליך ארוך במסגרת סדנת קולנוע ומשחק עבור ילדים בלמונטוויל, ליד דרבן.

### צילום
חלק גדול מהסרט צולם במצלמה ידנית במחוז KwaZulu-Natal בדרום אפריקה. רוב הסרט צולם במצלמת RED. סצנות הגלישה צולמו במצלמת Canon 5D.

## מוזיקה
הפסקול המקורי של הסרט המקורי הולחן על ידי אלן לזאר וטיאגו קורייה-פאולו. רשימת השירים בפסקול:
* *Induna (The Headman)* - Shiyani Ngcobo
* *March in the Line* - Casino
* *Mkhozi* - Monwa & Sun
* *All Night Jive* - Zone 3
* *Reggae Vibes is Cool* - James Phillips
* *Ezweni Elihle-Hle* - Masibuyele Kujehova
* *Zulu*
* *Straight Forward* - The Big Red One
* *Hold On* - Modern English
* *Thugs* - The Dynamics
* *Hoi Chaklas* - Mr. Chacklas
* *Dangerous* - MM Deluxe
* *Who's Worried* - The Dynamics
* *My Dreams Won't Wait* - Zaki Ibrahim
* *Sunshine* - Zaki Ibrahim
* *Cold World* - Tumi and Andreena Mill

## צאת הסרט
בלצ'ר לקחה את הסרט לפרויקט הסרטים העצמאיים No Borders IFP בניו יורק בספטמבר 2009, והסרט נבחר על ידי IFP כפרויקט לפיתוח ב-2011. *Otelo Burning* היה סרט הפתיחה בפסטיבל הסרטים הבינלאומי בדרבן ה-32.

## ביקורת
המבקר ג'ון דפור, בהוליווד ריפורטר, שיבח את צוות השחקנים ואת הצילום של הסרט. אך הוא סבר שהתסריט מתקשה לעמוד בציפיות שהשם של הסרט מפתח, בהשוואה ליצריתו הקלאסית של שייקספיר, אותלו. הביקורת בניו יורק טיימס, מאת ניל גנזלינגר, גם שיבחה את צוות השחקנים, ואת האופן שבו בלצ'ר לא המתיקה את המציאות הקשה של החיים באפרטהייד.

## פרסים
הסרט זכה בפרסי לסרט הדרמטי הטוב ביותר והפרס לסרט גלישה בפסטיבל הסרטים הבינלאומי של ביירון ביי ב-2013.

## קישורים חיצוניים
* 
* 
* ''Otelo Burning'' באתר Nu Metro

## הערות שוליים

קטגוריה:סרטי 2011
קטגוריה:סרטים דרום אפריקאיים
טעמא דקרא

**טעמא דקרא** (בעברית: טעמו של המקרא) הוא מושג תלמודי, ופירושו הסבר לציווי מקראי שטעמו אינו מופיע במקרא. ההסבר ניתן על פי סברה.

## פסיקת הלכה על פי "טעמא דקרא"
בתלמוד מובאת מחלוקת תנאים האם ניתן לדון על פי הטעם שנראה לנו מסברה ולחדש הלכות על פיו, או שאין לחלק דינים ללא מקור מן המקרא. דעת רבי שמעון היא שאנו רשאים לדון מסברא מהו "טעמא דקרא" ולחדש על פיו דינים, ואילו לדעת רבי יהודה אין דורשים "טעמא דקרא".

מחלוקת התנאים אינה נוגעת לשאלה אם יש לאדם לפרש טעמים בפסוק, אלא רק בשאלה האם אפשר להוציא על פי זה הלכות למעשה.

## טעמים במקרא
המקרא אינו מנמק את רוב הציוויים המופיעים בו. התלמוד מסביר שהטעמים לא מופיעים לצד החוק כדי למנוע מעבר על הציווי בשל הנחה שהנימוק לא רלוונטי במקרה ספציפי.

## קישורים חיצוניים
*
* 
* 

## הערות שוליים

קטגוריה:תלמוד
קטגוריה:מושגים ביהדות
קטגוריה:כללי המצוות
קוריקה

**קוריקה** (באיטלקית: **Coreca** או ***Corica***, בניב המקומי) הוא פרציונה בקומונה (רשות מקומית) אמנטאה בנפה קוזנצה שבמחוז קלבריה, איטליה, ממוקמת בקרבת היישוב קמפורה סן ג'ובאני. אוכלוסיית היישוב מונה כ-700 נפש (פחות מ-150 משפחות).

## גאוגרפיה
קוריקה ממוקמת לחופו של דרום הים הטירני. שטח העיירה מורכב בעיקר מצוק סלעי, אך מרכז העיירה שוכן במישור. בסביבת היישוב ניתן למצוא נופים הרריים וכן חופים רחבים. האקלים הוא ים תיכוני טיפוסי, מאופיין על ידי קיץ חם וחורף מתון וגשום. יש במקום אחוז גבוה של ימים שטופי שמש.

## כלכלה
ממוזער|נופי קורקה בשנת 1950
בדומה ליישוב הסמוך קמפורה סן ג'ובאני, גם בקוריקה מהווה התיירות משאב עיקרי. במקום בתי מלון וצימרים. בנוסף, יש בעיירה גם כמה מפעלים קטנים לייצור מזון, ריהוט, ומכונות.

## אתרים עיקריים
### כנסיית גבירתנו והמלאכים
ב-1 באוקטובר 1964, החלו עבודות הבנייה של הכנסייה של קוריקה. העבודות הסתיימו ב-1965. הכנסייה המודרנית מכילה 65 מקומות.

### כיכר המדונה של המלאכים (Madonna degli Angeli)
כיכר מרהיבה המשמשת כמוקד תיירות.

### המערות של קוריקה
במקום מכרות ברזל עתיקים. במהלך מלחמת העולם השנייה הם שימשו כמקום מפלט עבור תושבים מקומיים שנאלצו להימלט מהפצצות. בהמשך השתמשו בהם חיילי בנות הברית כמחסנים. עד שנות האלפיים שימשו המערות גם לצורך חגיגות חג המולד והפסחא.

### מגדל קוריקה ("Turriella")
מגדל קוריקה ממוקם בצפון העיירה, במורדות הר. מגדל זה, שקומתו הראשונה התמוטטה באופן חלקי, הוא בעל חשיבות היסטורית. שימש כנקודת לחימה עוד בימי הביניים, ונכבש על ידי צבאות שונים.

## גלריית תמונות

קובץ:Coreca - Chiesa della Madonna degli Angeli novembre 2017.jpg|כנסייה בקוריקה
קובץ:Coreca - Piazza vista serale.JPG|כיכר בקוריקה בשעת ערב
קובץ:Coreca Veduta Notturna dalla Piazza.jpg|כיכר בקוריקה בשעת לילה
קובץ:Turriella di Coreca vista dalla Piazza anno 2017.jpg|מגדל טוריאלה ("Turriella")
קובץ:Baia di Coreca 2.jpg|מפרץ קוריקה
קובץ:Coreca - Spiaggia la Scogliera.jpg|חוף ים בקוריקה
קובץ:Scogli Coreca.jpg|שונית ים בחוף קוריקה
קובץ:Coreca - Grotta du Scuru primo piano.jpg|מערה בקוריקה
קובץ:Coreca - Salto da Zita.jpg|סאלטו דה זיטה


## קישורים חיצוניים

קטגוריה:קלבריה: ערים
פיג'ו סוג 8

**פיג'ו סוג 8** (בצרפתית: **Peugeot Type 8**) היא מכונית קטנה ופתוחה, מתוצרת יצרנית הרכב הצרפתית **[[פיג'ו]]** אשר יוצרה בין השנים 1894–1896.

סך הכול יוצרו 18 יחידות.

## מאפיינים

* מכונית פתוחה 
* 4 מושבים (2+2)
* מערכת ההיגוי - מוט
* מנוע 1.3 ליטר
* מנוע אחורי
* מנוע בנזין

## תמונות

קובץ:1893 Peugeot Phaetonnet Type 8, 3cv 1282cc 20kmh (inv 1420) photo 1.JPG | "פיג'ו סוג 8" 
קובץ:1893 Peugeot Phaetonnet Type 8, 3cv 1282cc 20kmh (inv 1420) photo 2.JPG | "פיג'ו סוג 8" 
קובץ:1893 Peugeot Phaetonnet Type 8, 3cv 1282cc 20kmh (inv 1420) photo 5.JPG | "פיג'ו סוג 8" 
קובץ:1893 Peugeot Type 8 Victoria 4 places photo 1.JPG | "פיג'ו סוג 8" 
קובץ:1893 Peugeot Type 8 Victoria 4 places photo 2.JPG | "פיג'ו סוג 8" 
קובץ:Peugeot Type 8 02.jpg | "פיג'ו סוג 8"  - מבט למנוע האחורי
קובץ:Peugeot Type 8 03.jpg | "פיג'ו סוג 8" 


## ראו גם
* פיג'ו
* פיג'ו סוג 1
* פיג'ו סוג 2
* פיג'ו סוג 4
* פיג'ו סוג 6
* פיג'ו סוג 7
* פיג'ו סוג 15

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות מנוע אחורי
קטגוריה:דגמי מכוניות שהושקו ב-1894
קטגוריה:מכוניות צרפתיות
8
הליגה של פריזרן

[200px|ממוזער|[עבדול פראשרי, המנהיג הבולט ביותר בין ראשי הליגה של פריזרן]]
**הליגה של פריזרן** (באלבנית: **Besëlidhja e Prizrenit**) או בשמה המלא **הליגה להגנת זכויות העם האלבני** (באלבנית: **Lidhja për mbrojtjen e të drejtave te kombit Shqiptar**) היה ארגון פוליטי אלבני, שהוקם ב-5 בינואר 1877 בעיר פריזרן, באותה תקופה במחוז העות'מאני קוסובה וכעת בדרום קוסובו.
## היסטריה
במחצית השנייה של המאה ה-19 התפשט הרגש הלאומי בחצי האי הבלקני ועמים נוצרים, שחיו בחצי האי חיפשו דרכי ביטוי ללאומיותם, ניהול עצמי, אוטונומיה ואפילו עצמאות מהאימפריה העות'מאנית. חלק מתביעות העמים השונים כללו טריטוריות מיושבות בחלקן על ידי אלבנים והאלבנים, מרביתם מוסלמים, שהיו נאמנים לאימפריה העות'מאנים, התחילו לחשוש מפגיעה באינטרסים שלהם.

ב-10 ביוני 1878 התכנסו בפריזרן 47 נכבדים אלבנים והכריזו על הקמתה הרשמית של הליגה במטרה לדאוג לאינטרסים הטריטוריאליים של התושבים האלבניים.

בעקבות המלחמה העות'מאנית-רוסית (1877–1878) האימפריה העות'מאנית נחלשה מאוד בחצי האי הבלקני וזה בא לידי ביטוי גם בתוכנם של חוזה סן סטפנו וקונגרס ברלין. חששם של האלבנים התממש וטריטוריות מיושבות באלבנים הוקצו למונטנגרו, סרביה, בולגריה ויוון. בריטניה והאימפריה האוסטרו-הונגרית ביטלו את החוזה בגלל הפרת המאזן בין המעצמות לטובת האימפריה הרוסית.

ב-13 בדצמבר 1877 סרביה הכריזה מלחמה על האימפריה העות'מאנית ובעקבותיה עשתה כך גם מונטנגרו. צבאות אלה, בתמיכת הצבא הרוסי התקדמו ולמרות התנגדות מזוינת אלבנית כבשו חבלים וישובים בצפון האזור המיושב באלבנים. תחת הלחץ התארגנו האלבנים במועצות מקומיות להצלה לאומית וב-12 בדצמבר 1877 הקימו בקונסטנטינופול ועד מרכזי להגנת זכויות העם האלבני.

## ראו גם
* הליגה השנייה של פריזרן
* אלבניה הגדולה

## קישורים חיצוניים

* 1878 The Resolutions of the League of Prizren 
* 

קטגוריה:קוסובו: היסטוריה
קטגוריה:אלבניה: פוליטיקה
קטגוריה:האימפריה העות'מאנית: מפלגות
פיג'ו סוג 19

**פיג'ו סוג 19** (בצרפתית: **Peugeot Type 19**) היא מכונית קטנה ופתוחה, מתוצרת יצרנית הרכב הצרפתית **[[פיג'ו]]** אשר יוצרה בין השנים 1897–1902.

סך הכול יוצרו 75 יחידות.

## מאפיינים
* מכונית פתוחה.
* 4 מושבים (2+2)
* מערכת ההיגוי - הגה.
* מנוע בנזין
* מנוע אחורי
* צמיגים בלתי סימטריים (צמיגים אחוריים גדולים ביחס לצמיגים הקדמיים).

## תמונות

קובץ: 1899 Peugeot Tipo 19 5hp, 1056cc, 35kmh p1.JPG| "פיג'ו סוג 19", שנת 1899 
קובץ: 1899 Peugeot Tipo 19 5hp, 1056cc, 35kmh p3.JPG| "פיג'ו סוג 19" 


## ראו גם
* פיג'ו
* פיג'ו סוג 1
* פיג'ו סוג 2
* פיג'ו סוג 4
* פיג'ו סוג 6
* פיג'ו סוג 7
* פיג'ו סוג 8
* פיג'ו סוג 15

## לקריאה נוספת
*  "פיג'ו סוג 19" - תמונות

## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1897
קטגוריה:מכוניות מנוע אחורי
קטגוריה:מכוניות צרפתיות
19
פיג'ו סוג 58

**פיג'ו סוג 58** (בצרפתית: **Peugeot Type 58**) היא מכונית בתצורה פתוחה (קבריולה) מסוג "Tonneau" ,  בעלת 4 מושבים, מתוצרת יצרנית הרכב הצרפתית **[[פיג'ו]]** אשר יוצרה בשנת 1904.

סך הכול יוצרו 121 יחידות.

## מאפיינים
* 4 מושבים
* מנוע קדמי.
* הנעה אחורית
* מנוע בנזין

## ראו גם
* פיג'ו
* פיג'ו סוג 1
* פיג'ו סוג 15
* פיג'ו סוג 27
* פיג'ו סוג 31
* פיג'ו סוג 37
* פיג'ו סוג 56
* פיג'ו סוג 156

## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1904
קטגוריה:מכוניות צרפתיות
58
פיג'ו סוג 153

**פיג'ו סוג 153** (בצרפתית: **Peugeot Type 153**) היא מכונית סלון מסוג "טורפדו" מתוצרת יצרנית הרכב הצרפתית **[[פיג'ו]]** אשר יוצרה בין השנים 1914–1916, ובין השנים 1920–1925.

בצרפת דגמי "פיג'ו סוג 153" דורגו בקטגוריה של  "Limousine de luxe".

## מכירות
בין השנים 1914-1916 יוצרו 800 יחידות, בין השנים 1920 - 1925 יוצרו 3,050 יחידות, כולל 200 יחידות של הדגם ספורטיבי שיוצר בשנת 1922. 

סך הכול יוצרו 3,850 יחידות.

מערכת ההיגוי של דגם "פיג'ו סוג 153" נבנתה מימין (ראו תמונות).

## במלחמת העולם הראשונה
בתקופת מלחמת העולם הראשונה מספר יחידות "פיג'ו סוג 153", יחד עם "פיג'ו סוג 148" ו-פיג'ו סוג 146, הוסבו למכונית המשוריינת של פיג'ו .

## תצורות
* סלון - סדאן 4 דלתות
* קבריולה

## דגמים
* "153" (יוצר בין השנים 1914 - 1916)
* "153 A" (יוצר בין השנים 1914 - 1916)
* "B 153" (יוצר בין השנים 1920 - 1922).
* "BR 153" (יוצר בין השנים 1922 - 1923)
* "BRA 153" (יוצר בין השנים 1922 - 1924)
* "C 153" (יוצר בין השנים 1922 - 1923).
* "153 CA" (יוצר בין השנים 1922 - 1924)
* "153 BRS" (יוצר בין השנים 1921–1923)

## תמונות

קובץ:Peugeot Type 153 05.jpg | "פיג'ו סוג 153"  
קובץ:Peugeot Type 153 02.jpg | "פיג'ו סוג 153" 
קובץ:Peugeot Type 153 03.jpg | "פיג'ו סוג 153" 
קובץ:Peugeot Type 153 01.jpg | לוגו "פיג'ו סוג 153" - ממוקם על קדמת הרדיאטור 
קובץ:1919 Peugeot Type 153 Voiture Incendie photo 1.JPG | "פיג'ו סוג 153", שנת 1919 
קובץ:1919 Peugeot Type 153 Voiture Incendie photo 3.JPG | "פיג'ו סוג 153", שנת 1919 
קובץ:1919 Peugeot Type 153 Voiture Incendie photo 4.JPG | "פיג'ו סוג 153", שנת 1919 
קובץ:Peugeot Type 153 01 (2).jpg | "פיג'ו סוג 153" 
קובץ:Peugeot Type 153 CA Phaeton 1923 (15572602456).jpg | "פיג'ו סוג 153" דגם "CA Phaeton", שנת 1923 


## ראו גם
* פיג'ו
* פיג'ו סוג 156
* פיג'ו סוג 175
## לקריאה נוספת
*  "פיג'ו סוג 153" - תמונות

## קישורים חיצוניים

## הערות שוליים

קטגוריה:מכוניות סלון
קטגוריה:מכוניות קבריולה
קטגוריה:דגמי מכוניות שהושקו ב-1914
קטגוריה:מכוניות צרפתיות
153
מאמרים חדשים על התבונה האנושית

**מאמרים חדשים על התבונה האנושית** (צרפתית: Nouveaux essais sur l'entendement humain) חיבורו של גוטפריד לייבניץ, הוא מנשר הכחשה לאחת מיצירותיו הפילוסופיות המרכזיות של ג'ון לוק, מסה על שכל האדם. זוהי אחת משתי יצירות פילוסופיות באורך מלא מאת לייבניץ (האחרת היא התאודיציאה), והוא בנוי כאוסף ביקורות ותגובות לכל אחת מהטענות שבפרקים בחיבורו של לוק. לייבניץ סיים לחברו ב-1704 אולם מותו של לוק היה לכאורה הסיבה שלייבניץ השהה את פרסומו, והספר הופיע רק כ-60 שנה מאוחר יותר. כמו יצירות פילוסופיות אחרות מהתקופה, הוא נכתב בצורה של דיאלוג.

## סקירה כללית
שתי הדמויות הדוברות בספר הן *תאופיליוס* ("אוהב האל" ביוונית), המייצג את השקפותיו של לייבניץ, ו*פילאלטס* ("אוהב האמת" ביוונית), המייצג את אלו של לוק. ההתכחשות המפורסמת לתזה האמפיריציסטית על מוצאם של רעיונות מופיעה בתחילת הספר השני: "*דבר אינו נמצא בתודעה ללא תיווך ראשוני של החושים, מלבד התודעה עצמה*". כל הטיעונים המרכזיים של לוק כנגד רעיונות מולדים זוכים לביקורת ארכנית של לייבניץ, שמצודד בהשקפה קיצונית של קוגניציה מולדת, לפיה כל המחשבות והפעולות של הנפש הן מולדות. בנוסף לדיון שלו על רעיונות מולדים, חיבורו של לייבניץ מציג ביקורות נוקבות ושופעות תובנה על השקפותיו של לוק בנוגע לזהות אישית, רצון חופשי, דואליזם גוף-נפש, שפה, אמת הכרחית, וניסיון ההוכחה של לוק לקיום האל.

## ראו גם
* גוטפריד וילהלם לייבניץ

קטגוריה:פילוסופיה
לנצ'יה תטא

**לנצ'יה תטא** (באיטלקית: **Lancia Theta**, קרויה גם: **Lancia 35 HP Theta**) היא מכונית נוסעים בסגנון מכונית עידן פליז מסוג "טורפדו" ("Torpedo (car)" ) מתוצרת יצרנית הרכב ה-איטלקית **[[לנצ'יה]]** אשר יוצרה בין השנים 1913–1918.

## תצורות "לנצ'יה תטא"
* דגם משפחתי סגור
* דגם ספורטיבי קבריולה הקרוי "Lancia Theta Speedster Runabout".
### בסיס גלגלים "לנצ'יה תטא"
* בסיס גלגלים קצר - 3.10 מטר
* בסיס גלגלים ארוך - 3.37 מטר

## "לנצ'יה תטא"
* מחיר היחידה בשנת 1913 - 17,000 לירטות איטלקיות
* מנוע קדמי
* הנעה אחורית
* מערכת חשמל: 6 וולט, דינמו - 12.5 אמפר, סוללה - 120 אמפר

## תמונות

קובץ:Lancia Motor Club AGM 2011 DSC 4428 - Flickr - tonylanciabeta.jpg | "לנצ'יה תטא טורפדו" דגם "Speedster Runabout"
קובץ:Lancia Motor Club AGM 2011 DSC 4418 - Flickr - tonylanciabeta.jpg | "לנצ'יה תטא טורפדו" דגם "Speedster Runabout"
קובץ:Lancia Motor Club AGM 2011 DSC 4427 - Flickr - tonylanciabeta.jpg | "לנצ'יה תטא טורפדו" דגם "Speedster Runabout"
קובץ:Lancia Theta Torpedo 1917.jpg | "לנצ'יה תטא טורפדו" דגם "Speedster Runabout", שנת 1917
קובץ:1914 Lancia, Veteran car run, Micklefield, High Wycombe, 1980.jpg | "לנצ'יה תטא טורפדו", דגם "Speedster Runabout", שנת 1914


קובץ:Lancia Theta (245840433).jpg | "לנצ'יה תטא" - משפחתית


## ראו גם
* לנצ'יה
## לקריאה נוספת
* דגמי "לנצ'יה תטא" - תמונות

## קישורים חיצוניים

* 

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:דגמי מכוניות שהושקו ב-1913
קטגוריה:כלי רכב איטלקיים
תטא
נבחרת גרמניה בכדוריד נשים

**נבחרת גרמניה בכדוריד נשים** היא הנבחרת לאומית של גרמניה. הנבחרת השתתפה ב-21 אליפויות העולם בכדוריד וזכתה בשנת 1993. בהתאם לדירוג של האיגוד הכדוריד העולמי, נכון ליולי 2018 הנבחרת מדורגת במקום הראשון עם 275 נקודות.

## הישגי הנבחרת

## קישורים חיצוניים

* 
* דף באתר של איגוד הכדוריד העולמי
* דף באתר איגוד הכדוריד האירופי

## הערות שוליים

גרמניה
קטגוריה:נבחרות גרמניה
קטגוריה:גרמניה: ספורט נשים
לנצ'יה אפסילון (1911)

**לנצ'יה אפסילון (1911)** (באיטלקית: **Lancia Epsilon**) היא מכונית נוסעים בסגנון מכונית עידן פליז שיוצרה במספר תצורות כולל תצורת "טורפדו" ("Torpedo car" ) מתוצרת יצרנית הרכב האיטלקית **[[לנצ'יה]]** אשר יוצרה בין השנים 1911–1912.

יוצרו 351 יחידות.

## דגמי "לנצ'יה אפסילון (1911)"
* "Type A" - דגמי לנדולט, דגמי קופה, דגמי "phaetons" ולימוזינה (בסיס גלגלים נורמלי של 2,932 מ"מ)
* "Type B" - דגמי "phaetons", לנדולט ולימוזינה (בסיס גלגלים ארוך)
* "Type C" - דגמי 2 עד 3 נוסעים (בסיס גלגלים קצר)
* "Type D" - דגמי "טורפדו" (בסיס גלגלים נורמלי של 2,932 מ"מ).
* "Type E" - דגמי טורפדו ודגמי קבריולה (בסיס גלגלים ארוך)

## ראו גם
* לנצ'יה

## קישורים חיצוניים

## הערות שוליים

קטגוריה:מכוניות משפחתיות
קטגוריה:מכוניות קבריולה
קטגוריה:מכוניות לנדולט
קטגוריה:דגמי מכוניות שהושקו ב-1911
קטגוריה:כלי רכב איטלקיים
אפסילון (1911)
נבחרת ברית המועצות בכדוריד נשים

**נבחרת ברית המועצות בכדוריד נשים** הייתה הנבחרת לאומית של ברית המועצות. הנבחרת החלה להשתתף בתחרויות בינלאומיות בתחילת שנות ה-60 של המאה ה-20 ועד מהרה הפכה לנבחרת החזקה. היא זכתה 3 פעמים ברציפות האליפות האולם ופעמיים במשחקים האולימפיים. עם התפרקות ברית המועצות היא הפסיקה להתקיים ובמקומה כמו נבחרות לאומיות של המדינות החדשות.

## הישגי הנבחרת

## שחקניות בולטות
* זינאידה טורצ'ינה - פעמיים אלופה אולימפית ופעמיים אלופת העולם
* לריסה קרבפובה - פעמיים אלופה אולימפית ופעמיים אלופת העולם
* לובוב ברז'נאיה - פעמיים אלופה אולימפית ופעם אלופת העולם
* טטיאנה קוצ'רגינה - פעמיים אלופה אולימפית
* נטליה טימושנקו - פעמיים אלופה אולימפית ופעמיים אלופת העולם

## קישורים חיצוניים

ברית המועצות
קטגוריה:נבחרות ברית המועצות
קטגוריה:ברית המועצות: ספורט נשים
לורה סורטן

**לורה סורטן** (באנגלית: **Laura Csortan**; נולדה ב-9 בנובמבר 1976) היא דוגמנית ומנחת טלוויזיה אוסטרלית.

## ביוגרפיה
סורטן נבחרה למיס אוסטרליה 1997 והלכה לייצג את המדינה בתחרות מיס תבל 1997, שם זכתה בתואר המתמודדת בעלת ההתנהגות המנומסת, הסימפתית והחיובית ביותר (Miss Congeniality) ובמיס עולם 1997 שם עלתה לשלב עשר המובילות.

מ-2000 ועד 2008 הנחתה את מגזין הטיולים "The Great Outdoors", ב-2006 שימשה כנערת גלגל המזל בגרסה האוסטרלית של התוכנית, ב-2007 הנחתה את תוכנית הטבע "BBC Massive Nature", היא לקחה חלק בסרטון פרסום יעדי הטיסות של חברת התעופה קוואנטס, ב-2009 שימשה כמגישת חדשות בערוץ ספורט של "Fox Sports" הנמצא בבעלות רופרט מרדוק, בנוסף היא הנחתה מספר טקסים בטלוויזיה.

היא לקחה חלק בקמפיין הפוני הוורוד של ראלף לורן הבא לקדם מודעות לסרטן השד ובקמפיין של ארגון רווחת בעלי החיים "RSPCA".

## קישורים חיצוניים

* 

* https://www.celebrityspeakers.com.au/laura-csortan/

## הערות שוליים

קטגוריה:משתתפות בתחרות מיס תבל 1997
קטגוריה:משתתפות בתחרות מיס עולם 1997
קטגוריה:מנחות טלוויזיה אוסטרליות
קטגוריה:אוסטרליות שנולדו ב-1976
קטגוריה:אוסטרלים שנולדו ב-1976
NW F

**NW F** (שם מלא: **Nesselsdorfer Wagenbau-Fabriks-Gesellschaft Type F**) היא מכונית פתוחה בסגנון מכונית עידן פליז מסוג ("Runabout car" ) מתוצרת יצרנית הרכב הצ'כית **Nesselsdorfer Wagenbau-Fabriks-Gesellschaft A.G.** אשר יוצרה בין השנים 1905–1906.

יוצרו 3 יחידות בלבד.

## מפרט טכני
* קבריולה
* 4 מושבים
* 4 צמיגים סימטריים
* מנוע קירור מים

## ראו גם
* "Nesselsdorfer Wagenbau-Fabriks-Gesellschaft" 
* טטרה
* NW דגם B
* NW D
* NW E

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1905
קטגוריה:כלי רכב שיוצרו באימפריה האוסטרו-הונגרית
קטגוריה:רכבי טטרה
קטגוריה:מכוניות מנוע מרכזי
דליה שלף

**דליה שלף** (20 באוגוסט 1961 – 14 ביולי 2018) הייתה אשת תרבות, ממייסדות הבר הלסבי הראשון בתל אביב ובעלת חנות הספרים "המגדלור".

## ביוגרפיה
דליה שלף נולדה בלונדון, בריטניה. השנייה מבין ששת ילדיהם של צבי וג'ואן שלף. אביה היה איש עסקים ואמה פיזיוטרפיסטית. עם חזרתם לישראל התגוררו בסביון. את שירותה בצה"ל עשתה בחיל האוויר. היא עברה להתגורר בתל אביב ב־1980, כלסבית מוצהרת.

היא החלה ללמוד קולנוע באוניברסיטת תל אביב, ואז עזבה ליפן משם לאוסטרליה, שם למדה תקשורת בסידני. כשחזרה לישראל עבדה בעבודות שונות בתחום הפרסום, התקשורת והתרבות. בין השאר הייתה מבקרת קולנוע בעיתון "חדשות".

ב־1998 הקימה שלף ביחד עם גלית בן שמחון ואריאלה לנדא את הבר "מינרווה". בקומת המרתף של הבר הייתה חנות ספרים וגלריה. הבר פעל במשך 11 שנים, והיה הבר הלסבי הראשון בישראל. מינרווה היה פתוח גם לקהלים נוספים, כשהסיסמה של המקום הייתה: "לסביות, גייז וחברים אחרים". במקביל עבדו שלף ובן שמחון ב-Yes, שלף מנהלת התוכן.

ב־2006 הקימה שלף יחד עם אחותה רונית שניידמן גלריה שפעלה במשך שנתיים. ב־2010 נפתחה חנות הספרים "המגדלור" על ידי שלף ורונה יצחקי. החנות מוכרת ספרים גם של הוצאות עצמאיות, ומתקיימות בה סדנאות כתיבה ותערוכות.
## חיים אישיים
שלף הייתה בת זוגה של תמר אסל, עובדת סוציאלית קלינית. לזוג שני בנים. ב-2018 נפטרה שלף ממחלת הסרטן.

## הערות שוליים

קטגוריה:להט"בים ישראלים
קטגוריה:להט"ביות ישראליות
קטגוריה:נשות עסקים ישראליות
קטגוריה:אנשי עסקים ישראלים
קטגוריה:בעלות גלריות לאמנות בישראל
קטגוריה:ישראליות ילידות אנגליה
קטגוריה:ישראלים ילידי אנגליה
קטגוריה:סגל חדשות
קטגוריה:סביון: אישים
קטגוריה:תל אביב-יפו: אישים
קטגוריה:ישראליות שנולדו ב-1961
קטגוריה:ישראלים שנולדו ב-1961
קטגוריה:ישראליות שנפטרו ב-2018
קטגוריה:ישראלים שנפטרו ב-2018
טמלה קארי

**טמלה קארי קאמינס** (באנגלית: **Tamla Kari Cummins**; נולדה ב-27 ביולי 1988) הידועה בשם **טמלה קארי**, היא שחקנית אנגלייה. היא ידועה בעיקר מהופעתה בתפקיד קונסטנס בונסיו בסדרת הטלוויזיה של ה-BBC "המוסקטרים" ובתפקיד לוסי בסרטי הקולנוע "קרועים" ו"קרועים 2".

## ביוגרפיה
קארי נולדה וגדלה בעיר קובנטרי שבווסט מידלנדס. היא למדה בבית הספר היסודי וייקן קרופט ובבית הספר ארלסדון, בהמשך למדה בבית הספר וסטווד וב-Community College. בגיל 4 החלה לקחת שיעורי מחול בסטפס, מחול מודרני והתעמלות. עוד למדה בלט, תיאטרון מוזיקלי, וריקודי רחוב, והמשיכה באימונים עד גיל 20. אחר כך התקבלה לבית הספר למשחק "דרמה סנטר לונדון". בקובנטרי השתתפה בלהקת תיאטרון מקומית בשם "St Finbarr's Youth Arts" שהתמחתה בביצוע מחזות איריים.

בעקבות ניסיונה בתיאטרון לוהקה קארי בהפקה של תיאטרון בלגרייד של המחזה "The Wedding". היא נהנתה מהמשחק, אבל המחול היה אצלה בעדיפות ראשונה. אחרי שסיימה את בחינות ה A-levels בצרפתית, בביולוגיה, ובלימודי תיאטרון ודרמה החליטה שהיא רוצה לפנות לקריירת משחק. אחרי סיום הלימודים עברה לגור בלונדון ולקחה קורסים בבית ספר למשחק. ב-2011 סיימה תואר BA בהצטיינות במשחק.

בשנה האחרונה של הלימודים ב"דרמה סנטר לונדון" לוהקה קארי לתפקיד לוסי בסרט "קרועים". היא שיחקה במגוון תפקידים במחזות שונים. עוד הופיעה בעונה הרביעית של סדרת העל-טבעי "כמעט אנושיים" של ערוץ BBC Three, ובפרק בעונה השנייה של הסדרה "הגלימה". בסיטקום "Cuckoo" שיחקה קארי בפרק ששודר ב-25 בספטמבר 2012. בין 2014 עד 2016 גילמה את קונסטנס בונסיה בסדרת הטלוויזיה "המוסקטרים". ב-2013 שיחקה בתפקיד דניאל בסדרה הקומית "החבר'ה מהלשכה" של רשת ITV. ב-2014 גילמה שוב את לוסי בסרט ההמשך "קרועים 2".

## פילמוגרפיה
### קולנוע

### טלוויזיה

## תפקידים בתיאטרון
* Saturday Night and Sunday Morning
* Solo Showing
* An Experiment with an Air Pump
* טרטיף
* הלילה השנים עשר
* דון קרלו
* The Kitchen
* Our Town
* Philistines
* Versailles
* This is Living
* While the Sun Shines

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:אנגליות שנולדו ב-1988
סולימאן סיסה

**סולימאן סיסה** (באנגלית: **Souleymane Cissé**; 21 באפריל 1940 – 19 בפברואר 2025) היה במאי קולנוע ממאלי.

## קורות חיים
סולימאן נולד בבמקו וגדל במשפחה מוסלמית. הוא למד בתיכון בדקר, וחזר למאלי בשנת 1960 לאחר שזו זכתה בעצמאותה.

הקריירה שלו החלה כעוזר מקרין לסרט דוקומנטרי על מעצרו של פטריס לומומבה. דבר זה עורר את רצונו ליצור סרטים משלו, והוא קיבל מלגה לבית הספר לקולנוע וטלוויזיה של מוסקבה.

בשנת 1970, סולימאן חזר למאלי והצטרף למשרד ההסברה כצלם, שם הפיק סרטי תעודה וסרטים קצרים. שנתיים לאחר מכן, הוא הוציא את הסרט הראשון באורך בינוני "Cinq jours d’une vie" (בתרגום חופשי לעברית "חמישה ימים בחיים") אשר מספר את סיפור של נער צעיר אשר נושר מבית הספר והופך לגנב קטנוני בשביל לחיות ברחוב. סרט זה הופיע לראשונה בפסטיבל הסרטים קרתגו.

בשנת 1974 סולימאן הפיק את סרטו הראשון באורך מלא "Den muso" (בתרגום חופשי לעברית "הנערה"), אשר מספר את סיפורה של נערה אילמת צעירה שנאנסה, נכנסה להיריון ונדחתה על ידי המשפחה ואביו של הילד. הסרט צונזר על ידי שר התרבות של מאלי, וסולימאן נעצר ונכלא, כשהסיבה הרשמית הייתה בשל קבלת מימון צרפתי לסרט.

ארבע שנים לאחר מכן, סולימאן הפיק את הסרט "Baara" (בתרגום חופשי לעברית "עבודה"), שקיבל פרס בשנת 1979. בשנת 1982, הוא הפיק את "Finyé" (בתרגום חופשי לעברית "רוח"), המספר על בני נוער שמורדים נגד הממסד. סרט זה זיכה אותו בפרס נוסף בשנת 1983.

בשנים 1984–1987 הוא הפיק את הסרט "Yeelen" (בתרגום חופשי לעברית "אור"), סרט על גיל העמידה שזכה בפרס חבר השופטים של פסטיבל הקולנוע בקאן.

בשנת 1995 הוא הפיק את הסרט "Waati" (בתרגום חופשי לעברית "זמן") שהתחרה על פרס דקל הזהב באותה השנה.

סולימאן היה נשיא "UCHICAGO", איחוד יוצרי ויזמי הקולנוע והאמנות של מערב אפריקה.

נפטר ב-19 בפברואר 2025.

## פילמוגרפיה
### סרטים קצרים
* "L’aspirant" (1968)
* "Source d’inspiration" (1968)
* "L’homme et ses idoles" (1975)

### סרטים באורך מלא
* "Dégal à Dialloubé" (1970)
* "Fête du Sanké" (1971)
* "Cinq jours d’une vie" (1972)
* "Den muso" (1975)
* "Baara" (1978)
* "Chanteurs traditionnels des Iles Seychelles" (1978)
* "Finye" (1982)
* "Yeelen" (1978)
* "Waati" (1995)
* "Tell Me Who You Are" (2009)

## קישורים חיצוניים

## הערות שוליים

קטגוריה:מאלים
קטגוריה:במאי קולנוע מאליים
קטגוריה:ילידי 1940
קטגוריה:מאלים שנפטרו ב-2025
גרמניה במשחקים האולימפיים לנוער

**[[גרמניה]]** משתתפת בכל **[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). גרמניה משתתפת גם במשחקי החורף האולימפיים לנוער. לאורך השנים צברו ספורטאי הנוער הגרמנים 133 מדליות, מהן 38 מדליות זהב.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של גרמניה למשחקים האולימפיים לנוער הייתה לאולימפיאדת הנוער סינגפור וכללה 70 ספורטאים שהתחרו בעשרים ענפי ספורט. המשלחת זכתה ב-22 מדליות, מהן ארבע מדליות זהב.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג היא הגדולה ביותר שגרמניה שלחה עד כה. המשלחת מנתה 85 ספורטאים שהתחרו ב-21 ענפים. המשלחת זכתה ב-25 מדליות, מתוכן שתי מדליות זהב.

### משחקי החורף
#### אולימפיאדת הנוער אינסברוק (2012)
גרמניה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה 57 ספורטאים שהתחרו בכל 15 ענפי הספורט. המשלחת דורגה במקום הראשון בטבלת המדליות עם זכייה של 17 מדליות, מתוכן שמונה מדליות זהב.

#### אולימפיאדת הנוער לילהאמר (2016)
המשלחת לאולימפיאדת הנוער לילהאמר מנתה 44 ספורטאים שהתחרו ב-14 ענפי ספורט. המשלחת דורגה במקום הרביעי לאחר שזכתה ב-22 מדליות, מהן שבע מדליות זהב.

#### אולימפיאדת הנוער לוזאן (2020)
המשלחת לאולימפיאדת הנוער לוזאן מנתה 90 ספורטאים שהתחרו בכל 16 ענפי ספורט. המשלחת דורגה במקום השישי לאחר שזכתה ב-18 מדליות, מהן חמש מדליות זהב.

## מדליות

### מדליות לפי משחקים

**משחקי הקיץ**

width="20px"|

**משחקי החורף**

### מדליות לפי ענף

**משחקי הקיץ**

width="20px"|

**משחקי החורף**

## ראו גם
* גרמניה במשחקים האולימפיים
* גרמניה במשחקים הפאראלימפיים

קטגוריה:גרמניה: ספורט
קטגוריה:מדינות במשחקים האולימפיים לנוער
אוניברסיטת המדינה של קרוליינה הצפונית

**אוניברסיטת המדינה של קרוליינה הצפונית** (באנגלית: **North Carolina State University,** או בקיצור **NCSU**) היא אוניברסיטה ציבורית הממוקמת בראלי, בירת קרוליינה הצפונית, ארצות הברית. באביב 2017 למדו באוניברסיטה כ-32,000 סטודנטים, מתוכם כ-23,000 לתואר ראשון וכ-9,000 לתארים מתקדמים. מספר זה הופך את NCSU לאוניברסיטה הגדולה ביותר במדינה. מבין בוגרי האוניברסיטה הידועים ניתן למנות את רוברט גיבס, ג'ון אדוארדס וראסל וילסון.

האוניברסיטה לרוב נמצאת במאה המקומות הראשונים של דירוג שאנגחאי ושל המגזין U.S. News & World Report.

## היסטוריה
האוניברסיטה נוסדה במרץ 1887 על ידי המדינה בשם "**מכללת צפון קרוליינה לחקלאות ואמנות מכנית**". בתקופה זו המכללה הייתה פתוחה אך ורק לגברים לבנים. בשנת 1918 שנה של המכללה שונה ל"**מכללת המדינה לחקלאות והנדסה**". בשנת 1931 השם שונה שוב והמכללה הפכה לאוניברסיטת המדינה. בשנת 1947 הוקם באוניברסיטה בית ספר לעיצוב ולאדריכלות ובשנת 1950 הוקם גם בית הספר לחינוך.

בקיץ 1956, בעקבות פסק דין בראון נגד מועצת החינוך (1954), החלו ללמוד באוניברסיטה גם תלמידים אפרו-אמריקאים. בשנת 1966 כבר למדו באוניברסיטה למעלה מ-10,000 תלמידים, ובשנות ה-70 הוקם בית הספר למדעי הרוח והחברה. בשנת 1987, במלאת 100 שנה למוסד, ה-NCSU עברה שיפוץ רחב-היקף בהשקעה של מאות מיליוני דולרים.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:קרוליינה הצפונית: אוניברסיטאות ומכללות
קטגוריה:ארצות הברית: אוניברסיטאות ציבוריות
אירוויזיון למוזיקאים צעירים 2004

**האירוויזיון למוזיקאים צעירים 2004** הייתה התחרות ה-12 של האירוויזיון למוזיקאים צעירים. גמר התחרות נערך ב-27 במאי 2004 במרכז הקונגרסים והתרבות בלוצרן שבשווייץ. היא אורגנה על ידי איגוד השידור האירופי בשיתוף תאגיד השידור השווייצרי (SRG SSR). מוזיקאים משבע מדינות השתתפו בגמר הטלוויזיוני. שווייץ והמשדר SRG SSR כבר אירחו לפני כן את התחרות, בשנת 1984.

בסך הכל 16 מדינות השתתפו בתחרות. המשתתפים ביצעו קטע קלאסי לבחירתם ולוו בתזמורת הסימפונית של לוצרן, בניצוח כריסטיאן ארמינג. צ'כיה, דנמרק, איטליה ולטביה פרשו מן התחרות לשנה זו, בעוד בלגיה חזרה לתחרות לאחר שלא השתתפה בתחרות 2002.

אלכסנדרה סום מאוסטריה זכתה בתחרות בעוד גרמניה ורוסיה מוקמו במקומות השני והשלישי, בהתאמה.

## מיקום
[ממוזער|מרכז הקונגרסים והתרבות של [לוצרן, מקום האירוח של האירוויזיון למוזיקאים צעירים 2004]]מרכז הקונגרסים והתרבות של לוצרן, היה מקום האירוח של האירוויזיון למוזיקאים צעירים 2004. הוא נבנה בתכנונו של האדריכל ז'אן נובל ונחנך בשנת 1998 עם קונצרט של התזמורת הפילהרמונית של ברלין בניצוח קלאודיו אבאדו.

## פורמט
כריסטיאן ארמינג היה המנחה של תחרות 2004. לראשונה, המנחה והמנצח היו אותו אדם.

## מדינות משתתפות
### סיבוב מקדים
בסך הכל 16 מדינות השתתפו בתחרות, 7 מדינות עלו לשלב הגמר. המדינות שלהלן לא הצליחו לעלות לגמר.
*  בלגיה
*  קרואטיה
* 
* 
*  הולנד
* 
* 
* 
* 

### גמר
פרסים הוענקו לשלוש המדינות המובילות. הטבלה הבאה מדגישה את המקומות הראשונים באמצעות זהב, כסף וארד. תוצאות הניקוד של שאר המשתתפות אינן ידועות ואף פעם לא פורסמו על ידי איגוד השידור האירופי.

## חבר השופטים
חבר השופטים כלל את השופטים הבאים:
* - מייקל הפליגר
* - הרולד קלרקסון
* - מיכאלה אורסוליסה
* - ברונו גיורנה
* - מילאן טורקוביק
* /- הארווי סאקס

## ראו גם
* האירוויזיון למוזיקאים צעירים
*אירוויזיון 2004

## קישורים חיצוניים

* 

## הערות שוליים

קטגוריה:שווייץ באירוויזיון
קטגוריה:לוצרן
קטגוריה:2004 במוזיקה
2004
קטגוריה:2004 באירופה
צרפת במשחקים האולימפיים לנוער

**[[צרפת]]** משתתפת בכל **[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). צרפת משתתפת גם במשחקי החורף האולימפיים לנוער. לאורך השנים צברו ספורטאי הנוער הצרפתים 107 מדליות, מהן 32 מדליות זהב. צרפת זכתה ב-62 מדליות במשחקי הקיץ, מהן 19 מדליות זהב, ו-45 מדליות במשחקי החורף, מהן 13 מדליות זהב.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של צרפת למשחקים האולימפיים לנוער הייתה לאולימפיאדת הנוער סינגפור וכללה 60 ספורטאים שהתחרו ב-18 ענפי ספורט. המשלחת דורגה במקום התשיעי לאחר שזכתה ב-15 מדליות, מהן שש מדליות זהב.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג היא הגדולה ביותר שצרפת שלחה עד כה. המשלחת מנתה 82 ספורטאים שהתחרו ב-22 ענפים. המשלחת דורגה במקום הרביעי לאחר שזכתה בעשרים מדליות, מתוכן שמונה מדליות זהב.

### משחקי החורף
#### אולימפיאדת הנוער אינסברוק (2012)
צרפת השתתפה במשחקי החורף האולימפיים לנוער החל מראשיתם באולימפיאדת הנוער אינסברוק. המשלחת כללה 29 ספורטאים שהתחרו בעשרה ענפי ספורט. המשלחת זכתה בתשעה מדליות, מהן שתי מדליות זהב.

#### אולימפיאדת הנוער לילהאמר (2016)
המשלחת לאולימפיאדת הנוער לילהאמר מנתה 32 ספורטאים שהתחרו ב-12 ענפי הספורט. המשלחת זכתה בשישה מדליות, מהן שתי מדליות זהב.

#### אולימפיאדת הנוער לוזאן (2020)
המשלחת לאולימפיאדת הנוער לוזאן מנתה 61 ספורטאים שהתחרו ב-12 ענפי הספורט והייתה המשלחת הגדולה ביותר שצרפת שלחה למשחקי החורף האולימפיים לנוער. המשלחת זכתה בשתים עשרה מדליות, מהן שתי מדליות זהב.

## מדליות

### מדליות לפי משחקים

**משחקי הקיץ**

width="20px"|

**משחקי החורף**

### מדליות לפי ענף

**משחקי הקיץ**

width="20px"|

**משחקי החורף**

## ראו גם
* צרפת במשחקים האולימפיים
* צרפת במשחקים הפאראלימפיים

קטגוריה:צרפת: ספורט
קטגוריה:מדינות במשחקים האולימפיים לנוער
רן אפלברג

**רן אפלברג** (נולד ב-24 ביולי 1973) הוא שחקן, תסריטאי, מחזאי וסופר ישראלי.

## ביוגרפיה
אפלברג נולד וגדל בגבעתיים. בנעוריו למד ב"תיכון תלמה ילין".

בגיל 23 כתב וביים את המחזה "מסיבת התחתונים של אודי ושאול פיטה" שזכה בפרס "יוצר השנה" מטעם תיאטרון הפרינג' בתל אביב. על הצגתו השנייה, "שובן של הגרביים הרצחניות", זכה בפרס ראשון בפסטיבל עכו.

כתסריטאי, כתב בין היתר את התסריטים לסרטים ולסדרות הטלוויזיה: "בשורות טובות" (2007), "אין בעיה" (2009), "גבוה וגרינבאום" (2011), "ילד טוב ירושלים" (2016) ויצירות נוספות.

כשחקן, שיחק בין היתר בסדרות: "זהו זה!", "קריאת כיוון", "עשרים פלוס", "גבוה וגרינבאום" - סדרה שאותה גם יצר וכתב, "החממה", "ישראל" וסדרות נוספות.

ב-1985 שיחק בסרטו של  יגאל מוסינזון "חסמבה ושודדי הסוסים".

ב-1989 שיחק בסרטו של נפתלי אלטר "כח משיכה".

בשנת 2020 שיחק בתפקיד אורח בסדרה "קופה ראשית".

כסופר, פרסם שני ספרים הכוללים סיפורים קצרים פרי עטו: "חלומות על אהבה" (2014) ו"לחבק לך את הלב" (2017). ב-2022 פרסם את ספר המתח ״האישה שהפסיקה להרגיש״.

## קישורים חיצוניים

* 

קטגוריה:שחקני קולנוע וטלוויזיה ישראלים
קטגוריה:תסריטאים ישראלים
קטגוריה:בוגרי תלמה ילין
קטגוריה:ישראלים שנולדו ב-1973
האקדמיה הלאומית לרפואה

**האקדמיה הלאומית לרפואה** (באנגלית: **National Academy of Medicine**; בראשי תיבות: **NAM**) אשר נקרא בעבר גם **המכון לרפואה** (**IoM**) הוא מוסד ללא כוונת רווח וחוץ-ממשלתי אמריקאי אשר הוקם בשנת 1970. המכון מספק ייעוץ לאומי ובין-לאומי בנושאים הקשורים לבריאות, רפואה, מדיניות בריאות ומדע ביו-רפואי בקרב מנהיגים וקובעי מדיניות. המכון אינו ממומן על ידי הממשלה הפדרלית של ארצות הברית ומרבית מהמדענים העובדים בו הם מתנדבים. יו"ר המכון נבחר אחת ל-6 שנים. דו"חות המכון זמינים באופן מקוון וחינמי באתר המכון. החברים החדשים בו נבחרים על ידי אלו הנוכחיים. תקנון המכון קובע בכל השנה מתקבלים לכל היותר 90 חברים חדשים, בנוסף עשרה מחוץ לארצות הברית. נכון ליולי 2024, מספר החברים במכון למעלה מ-2,400 מדענים ואנשי מקצוע.

האקדמיה פרסמה באתר הרשמי תוכנית אסטרטגית הנקראת 'תוכנית אסטרטגית 2024–2028'.

מבין המדענים והרופאים הבולטים שעבדו במכון בעבר או בהווה, ניתן למנות את אליזבת בלקברן, בן קרסון, טובי קוסגרוב, מוריס הילמן, דייוויד הו, פיטר אורסג, שירלי טילמן, סוזן לינדקוויסט וג'יימס רותמן.

## ראו גם
* האקדמיה האמריקאית לאמנויות ולמדעים
* האקדמיה הלאומית למדעים (ארצות הברית)
* החברה הפילוסופית האמריקאית

## קישורים חיצוניים

* 

## הערות שוליים

רפואה, ארצות הברית
ארצות הברית
ארצות הברית
קטגוריה:מכוני מחקר אמריקאיים
רפואה
קטגוריה:ארצות הברית: בריאות ורפואה
Wild (מיני-אלבום)

**Wild** (בעברית: **פְּרָאִי**) הוא המיני-אלבום הרביעי של הזמר-יוצר האוסטרלי טרוי סיון. המיני-אלבום יצא לאור ב-4 בספטמבר 2015, על ידי חברות התקליטים EMI אוסטרליה, קפיטול רקורדס ויוניברסל מיוזיק גרופ.

המיני-אלבום הגיע למקום השישי במצעד האלבומים הקנדי, והחמישי במצעד הבילבורד 200.

## רקע והפקה
ב-25 ביולי 2015, טרוי סיון הודיע על כך שהוא עתיד להוציא את המיני-אלבום הרביעי שלו וכי הוא יכיל שישה שירים בסך הכל. ב-13 באוקטובר 2015, הוא אף חשף כי גם אלבום הבכורה שלו יופץ בסמוך להפצת המיני-אלבום.

האלבום הופק על ידי אלכס הופ, אלכס ג'יי אל הייוו, סלאמס, בראם אינסקור, פיפ נורמן, קיילב נוט ודאן יום.

## סינגלים
השיר "Wild" יצא לאור ב-3 בספטמבר 2015, כסינגל הראשון והיחידי מתוך המיני-אלבום. ב-4 בספטמבר 2015, הוא יצא לאור כסינגל הראשון מתוך אלבום בכורתו של סיון, Blue Neighbourhood.

לשיר יצא רמיקס עם אלסיה קארה שבהמשך יצא כסינגל הרביעי מתוך אותו אלבום הבכורה.

## הצלחה מסחרית
המיני-אלבום נכנס היישר אל המקום ה-5 במצעד האלבומים האמריקאי, עם מכירות של 50,000 עותקים בשבוע צאתו. באוקטובר 2015, נודע כי הוא נמכר בארצות הברית בסדר גודל של כ-60,000 עותקים בסך הכל.

מכירותיו של המיני-אלבום בעולם, נכון לספטמבר 2015, עומדות על כ-97,000 עותקים בסך הכל.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2015
קטגוריה:מיני-אלבומים של טרוי סיון
קטגוריה:מיני-אלבומים באנגלית
קטגוריה:אלבומי אלקטרופופ
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומי חברת יוניברסל מיוזיק אוסטרליה
קטגוריה:מיני-אלבומי חברת קפיטול רקורדס
קטגוריה:אלבומי חברת EMI רקורדס